മണ്ണില് അലിഞ്ഞ് പോകും: കളിമണ്ണ് ഉപയോഗിച്ച് പരിസ്ഥിതി സൗഹൃദ പടക്കം നിര്മ്മിച്ച് ഗുജറാത്തിലെ ഒരുഗ്രാമം: പുനരുജ്ജീവിപ്പിച്ചത് 400 വര്ഷം പഴക്കമുള്ള നിര്മ്മാണരീതി ഗുജറാത്ത്: 400 വര്ഷം പഴക്കമുള്ള പടക്കനിര്മ്മാണ രീതി പുനരുജ്ജീവിപ്പിച്ച് വഡോദരയിലെ ഒരു ഗ്രാമം. കളിമണ്ണ് ഉപയോഗിച്ചുള്ള പരിസ്ഥിതി സൗഹൃദ പടക്കവുമായി ഫത്തേപൂരിലെ കുംഹാവാഡ ഗ്രാമമാണ് എത്തിയിരിക്കുന്നത്. പരിസ്ഥിതിയ്ക്ക് ദോഷമാകുന്ന വിധത്തിലുള്ള പടക്കത്തിന് വിലക്ക് ഏര്പ്പെടുത്തിയ സാഹചര്യത്തിലാണിത്. കോത്തിസ് എന്നാണ് പടക്കത്തിന് നല്കിയിരിക്കുന്ന പേര്. ചൈനീസ് പടക്കങ്ങളുടെ കടന്നു കയറ്റമാണ് കളിമണ്ണ് ഉപയോഗിച്ചുള്ള പടക്കനിര്മ്മാണ രീതി നാമാവശേഷമാകാന് കാരണമായത്. പതിറ്റാണ്ടുകളോളം ഇത്തരത്തിലുള്ള പടക്കത്തിന്റെ നിര്മ്മാണ രീതി നിര്ത്തിവെച്ചിരുന്നു. എന്നാലിപ്പോള് രാജ്യത്ത് പരമ്ബരാഗത രീതി പിന്തുടര്ന്ന സാഹചര്യത്തിലാണ് പടക്കം വീണ്ടും വിപണിയിലിറക്കാന് തീരുമാനിച്ചതെന്ന് ഗ്രാമനിവാസികള് പറയുന്നു. പ്രമുഖ് പരിവാര് ഫൗണ്ടേഷന് എന്ന എന്ജിഒയാണ് പടക്ക നിര്മ്മാണം പുനരാരംഭിക്കാന് സഹായിച്ചത്. പ്രധാനമന്ത്രി നരേന്ദ്ര മോദിയുടെ വോക്കല് ഫോര് ലോക്കല് എന്ന പ്രതിജ്ഞയാണ് ഇതിന് പ്രചോദനമായത്. പുതിയ തലമുറയെ ഈ നിര്മ്മാണ രീതി പരിചയപ്പെടുക്കമാത്രമല്ല മറിച്ച് നിരവധി കുടുംബങ്ങള്ക്ക് ഇതിലൂടെ തൊഴില് ലഭിക്കുകയും ചെയ്തു. നൂറ് ശതമാനവും തദ്ദേശീയമായാണ് പടക്കം നിര്മ്മിച്ചിരിക്കുന്നത്. പരിസ്ഥിതി സൗഹൃദമാണ് പടക്കം. ഉപയോഗ ശേഷം ഇവ മണ്ണില് അലിഞ്ഞ് പോകും. കുട്ടികള് ഉള്പ്പെടെ ആര്ക്കും ഈ പടക്കം ഉപയോഗിക്കാമെന്നും പൊട്ടിത്തെറിയ്ക്കുമോയെന്ന ഭീഷണി നിലനില്ക്കുന്നില്ലെന്നും പരിവാര് ഫൗണ്ടേഷന് പ്രസിഡന്റ് നിതാല് ഗാന്ധി പറഞ്ഞു.